Diari Oficial de la Generalitat Valenciana


Sumari del DOGV 3477, del 20-04-1999 (1999/2683)

Informació pública de les bases específiques de la convocatòria per a la provisió en propietat, mitjançant oposició lliure, d'una plaça vacant de policia local d'aquest Ajuntament.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3477

Data del DOGV
:   20-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2683


Data del document
:   24-02-1999

Organisme emissor
:   Ajuntament d'Onda

Tipus de document
:   Convocatòria

Descriptors 

:   * Onda
    * concurs administratiu
    * administració local
    * policia

Informació pública de les bases específiques de la convocatòria per a la provisió en propietat, mitjançant oposició lliure, d'una plaça vacant de policia local d'aquest Ajuntament. [1999/S2683]
  
Primera. Objecte
  
Es convoca oposició lliure per a cobrir en propietat una plaça vacant de policia local d'aquest Ajuntament; aquesta plaça està enquadrada en el grup d'administració especial, subgrup de serveis especials, apartat d, amb assignació de l'haver anual dels funcionaris del grup D, nivell de complement de destinació 16. Està inclosa en l'oferta d'ocupació pública per a 1998.
  
Segona. Normativa aplicable
  
En tot el que aquestes bases específiques no establisquen el contrari, regiran en aquesta convocatòria, les bases generals aprovades per aquest Ajuntament per a les convocatòries de les proves selectives de totes les vacants de la plantilla en general, el text íntegre de les quals es va publicar en el Diari Oficial de la Generalitat Valenciana número 1.926, de data 17 de desembre de 1992 i en el Butlletí Oficial de la Província número 154, de data 24 de desembre de 1992.
  
Tercera. Requisits dels aspirants
  
Podran prendre part en l'oposició tots els qui complisquen els requisits següents, referits al dia en què acabe el termini d'admissió de sol·licituds:
  
a) Ser espanyol o nacional d'un de la resta d'estats membres de la Unió Europea o d'aquells estats als quals els siga d'aplicació la lliure circulació de treballadors, en els termes establits en la llei estatal que regule aquesta matèria.
  
b) Estar en possessió del títol de Graduat Escolar o equivalent, o complides les condicions per a obtindre'l en la data en què finalitze el termini de presentació d'instàncies.
  
c) No patir cap malaltia ni defecte físic que impedisca l'exercici de les corresponents funcions i tindre una estatura mínima de 1,65 metres per als homes i 1,60 per a les dones.
  
d) Tindre complits 18 anys sense excedir dels 30. Als sols efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i auxiliars.
  
e) No haver estat separat mitjançant expedient disciplinari del servei de l'estat, de les comunitats autònomes o de les entitats locals ni trobar-se inhabilitat per a l'exercici de les funcions públiques.
  
f) Posseir els permisos de conduir de vehicles de les classes A-2 i B-2 (model antic), o classe A (per a motocicletes sense límit de cilindrada) i B, amb autorització per a conduir vehicles d'urgència, a què fa referència el Reglament General de Conductors (Reial Decret 772/1997, de 30 de maig), i en la part posterior del permís de conduir constaran les sigles BTP.
  
Quarta. Drets d'examen
  
D'acord amb l'ordenança fiscal reguladora de la taxa per expedició de documents administratius, els drets d'examen es fixen en 2.000 pessetes.
  
Cinquena. Anuncis
  
Una vegada publicada la convocatòria en el Boletín Oficial del Estado, tota la resta d'anuncis referents als processos d'aquesta es publicaran, únicament, en el Butlletí Oficial de la Província i tauler d'anuncis d'aquest Ajuntament.
  
Sisena. Tribunal
  
Els membres del tribunal, excepte el president, hauran de posseir una titulació o especialització igual o superior a l'exigida per a l'accés a la plaça, independentment del seu coneixement del valencià.
  
El tribunal tindrà la categoria quarta de les establides en l'annex 4 del Reial Decret 236/1988, de 4 de març.
  
El tribunal qualificador estarà constituït de la següent manera:
  
President: l'alcalde o membre de la corporació en qui delegue.
  
Secretari: el de la corporació o funcionari d'aquesta en qui delegue.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant de la Comunitat Autònoma Valenciana, designat per la Conselleria d'Administració Pública.
  
- El cap de la Policia Local de l'Ajuntament d'Onda, com a cap del servei.
  
- Un funcionari de carrera designat per la corporació.
  
- Dos representants dels treballadors, designats per la Junta de Personal.
  
Setena. Proves selectives
  
Els aspirants que resulten admesos hauran de realitzar les següents proves selectives:
  
1. Proves prèvies
  
2. Primer exercici. Proves físiques.
  
3. Segon exercici. Escrit.
  
4. Tercer exercici. Escrit.
  
5. Quart exercici. Prova de valencià.
  
7.1. Proves prèvies. Abans d'iniciar les proves físiques i de coneixement del temari, es realitzaran les següents proves:
  
Reconeixement mèdic. D'acord amb el quadre d'exclusions mèdiques, inclòs en l'annex de l'Ordre de 22 de desembre de 1997, (Diari Oficial de la Generalitat Valenciana 3.175, de 3 de febrer de 1998), de la Conselleria de Presidència, per la qual es modifica la de data de 5 de desembre de 1994, de la Conselleria d'Administració Pública, en allò referent al quadre mèdic d'exclusions.
  
- Reconeixement psicotècnic, consistent en la realització de les proves a què fa referència l'annex III de l'Ordre de desembre de 1994, de la Conselleria d'Administració Pública per la qual s'estableixen els criteris mínims per a la selecció dels policies locals de la Comunitat Valenciana en les proves físiques i psicotècniques (Diari Oficial de la Generalitat Valenciana 2.413, de 23 de desembre de 1994).
  
Tant el reconeixement mèdic com el psicotècnic seran eliminatoris, amb la qualificació d'apte o no apte.
  
7.2 Primer exercici. De caràcter obligatori
  
Consistirà a superar les proves d'aptitud física que posen de manifest la capacitat per a l'exercici del lloc de treball, amb el contingut i les marques mínimes següents:
  
- Escalada de corda amb presa de peus: homes, 4 metres; dones, 3 metres.
  
- Salt de longitud amb carrera: homes, 4 metres; dones, 3,80 metres.
  
- Salt d'altura: homes, 1,10 metres; dones, 1 metre.
  
- Carrera de velocitat en 60 metres: homes, 10 segons; dones, 12 segons.
  
- Carrera de resistència en 1.000 metres: homes, 4 minuts; dones, 4 minuts 10 segons.
  
La qualificació d'aquest exercici serà d'apte o no apte i s'hauran de superar com a mínim quatre de les proves per a ser qualificat com a apte.
  
7.3. Segon exercici. De caràcter obligatori.
  
Consistirà a desenvolupar per escrit, durant un temps de tres hores, quatre temes elegits per sorteig, un de cadascun dels grups primer a quart, ambdós inclusivament, que componen el temari annex.
  
Aquests temes seran llegits en sessió pública davant el tribunal, que podrà formular les preguntes o els aclariments que sobre aquests considere oportuns. S'hi valoraran la claredat de les idees, la facilitat de l'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, i caldrà obtindre un mínim de 5 punts per a superar-lo.
  
7.4. Tercer exercici. De caràcter obligatori.
  
Consistirà a contestar un qüestionari de 50 preguntes, amb respostes alternatives, sobre els temes que componen el grup cinqué del temari, en un temps de 45 minuts.
  
La qualificació d'aquest exercici serà de 0 a 10 punts i caldrà obtindre un mínim de 5 punts per a superar-lo.
  
7.5. Quart exercici. De caràcter obligatori i no eliminatori.
  
Consistirà a traduir del valencià al castellà i a l'inrevés, un text proposat pel tribunal, en un temps de 30 minuts.
  
Aquest exercici es qualificarà de 0 a 2 punts i no serà eliminatori.
  
Vuitena. Curs teòric i pràctic
  
Els aspirants que superen les fases d'oposició i proposats pel tribunal, després de la presentació de la documentació exigida en les bases de la convocatòria, s'hauran d'incorporar a l'Institut Valencià de Seguretat Pública per tal de realitzar el corresponent curs teòric i pràctic, de caràcter selectiu. En cada convocatòria, els aspirants que no superen el curs teòric i pràctic podran incorporar-se al curs immediatament posterior. Si no superen aquest segon curs, quedaran definitivament decaiguts en el seu dret de reserva.
  
Per a la realització del curs teòric i pràctic, els aspirants seran nomenats funcionaris en pràctiques i percebran amb càrrec a la corporació les retribucions corresponents.
  
Temari annex
  
Grup primer. Dret polític i administratiu
  
Tema 1. Organització política de l'estat espanyol. Classe i forma d'estat. Organització territorial de l'estat. La Corona. Poder legislatiu. Poder executiu. Poder judicial. Relacions entre el Govern i les Corts Generals.
  
Tema 2. La Constitució espanyola. El sistema constitucional. La Constitució Espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local: caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia
  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern. L'Ajuntament Ple. La Comissió de Govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia Governativa i Judicial.
  
Tema 11. La Policia Local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la Policia Local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. La Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació dels policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de la Seguretat Pública.
  
Tema 15. Norma Marc sobre Estructura, Organització i Funcionament dels Cossos de Policia Local de la Comunitat Valenciana, regulada per Decret 25/1998, de 10 de març del Govern Valencià.
  
Grup tercer. Penal (d'acord amb el nou Codi, Llei Orgànica 10/1995, de 23 de novembre, Boletín Oficial del Estado de 24 de novembre de 1995)
  
Tema 16. El Codi Penal: concepte de delicte i falta. Graus d'execució del delicte. Accions i comissions. Dol i culpa. Autors, còmplices i encobridors.
  
Tema 17. Classes de faltes. Contra els interessos generals de les poblacions, contra les persones i contra la propietat.
  
Tema 18. Classes de delictes: contra les persones, contra la llibertat i la honestedat i contra la propietat.
  
Tema 19. Obligacions i competències dels ajuntaments. Les ordenances municipals. Els bans d'Alcaldia.
  
Tema 20. Ordenances municipals: concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup quart. Trànsit
  
Tema 21. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 22. Reglaments que puguen sorgir del desplegament de la Llei de Bases sobre Trànsit i Circulació de Vehicles de Motor i Seguretat Viària.
  
Tema 23. El trànsit viari: introducció. Vies, vehicles i conductors. Les condicions tècniques del vehicle. Classes de transport.
  
Tema 24. El transport: servei públic de passatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.
  
Tema 25. Els accidents de trànsit: concepte i consideracions prèvies. Causes d'aquests. Classes i faltes.
  
Grup cinqué. Temes locals
  
Tema 26. Nocions sobre els orígens històrics de la vila d'Onda. Costums i festes. La indústria i l'agricultura local.
  
Tema 27. Ordenances municipals de l'Ajuntament d'Onda que afecten la Policia Local; bans de l'Alcaldia d'Onda. Llista de carrers de la ciutat i partides del terme municipal d'Onda.
  
Tema 28. Reglament de Règim Interior de la Policia Local d'Onda. Estructuració del comandament en el cos de la Policia Local d'Onda. Organigrama.
  
Tema 29. La Protecció Civil. Organització i plans d'aquesta en l'Ajuntament d'Onda.
  
Tema 30. Òrgans col·legiats de govern, consultius i participatius existents en l'Ajuntament d'Onda: estructuració. Organització administrativa de l'Ajuntament d'Onda: serveis, seccions i interrelació d'aquestes.
  
Tema 31. El Servei de l'Equip Social de Base de l'Ajuntament d'Onda. Organització i funcionament d'aquest. Finalitats i àmbit d'acció.